הכנסייה האורתודוקסית הרומנית

פרק זה טעון עריכה. אנא תרמו לוויקיפדיה .  הסיבה היא: יש צורך להוסיף מראי מקום. כמו כן לפעמים הניסוח מסורבל. לערוך לפי כללי הכתיב של האקדמיה.
| --- | --- |

קתדרלת הפטריארכייה האורתודוסקית  על גבעת המיטרופוליה בבוקרשט
קתדרלת הפטריארכייה האורתודוסקית  על גבעת המיטרופוליה בבוקרשט
 שורשים, סיווג והנהגה
 דת:  נצרות
 ענף:  נצרות אותרתודוקסית מזרחית
 תאריך ייסוד:  1864–1865 (מיטרופוליית רומניה)  
 מייסד:  התחלותיה המיטרופוליט יאקינט והשליט ניקולאיה אלכסנדרו בוולאכיה   המיטרופוליט יוסיף מושאט והשליטים פטרו מושאט ואלכסנדרו הטוב במולדובה   ניפון והמלך קרול הראשון - מטרופוליית רומניה (1864–1865)  מירון קריסטיה והמלך פרדיננד הראשון - פטריארכיה של רומניה (1925)
 דמויות מרכזיות:  אנדראס הקדוש, סאווה הגותי, יוחננן קסיאנוס
 סיבת הקמה:  אוטוקפליה, שחרור מהכפיפות ארוכת השנים להפטריארכיה היוונית של  קונסטנטינופול
 מנהיג:  הפטריארך של רומניה, דניאל
 מספר מאמינים:  20 מיליון
 שפות:  רומנית, (במאה 10-17 סלאבית כנסייתית עתיקה)
 תאולוגיה, טקסטים וטקסים
 תאולוגיה:  נצרות  אורתודוקסית מזרחית
 ליטורגיה:  פולחן ביזנטי
 מוטו:  רעה את כבשיך
 כתבי קודש:  ביבליה הנוצרית - ספטואגינטה, הברית החדשה
 ארגונים ופעילות
 מרכז:  בוקרשט
 אזורי פעילות:  רומניה, רפובליקת מולדובה, גרמניה, צרפת, ספרד, איטליה, ארצות הברית, קדנה, אוקראינה, סרביה, הונגריה
 www.patriarhia.ro
 
הקתדרלה האורתודוקסית הרומנית בעיר יאשי
החלוקה המנהלית-טירטוריאלית של הכנסייה האורתודוקסית הרומנית
הכנסייה האורתודוקסית הרומנית (ברומנית: Biserica Ortodoxă Română - ובקיצור "B.O.R.") היא אחת הכנסיות האוטוקפליות של הנצרות האורתודוקסית. לכנסייה זו משתייכים רוב בני העם הרומני ופזורתו, וגם מאמינים בני מיעוטים כמו חלק מהצוענים. ב-1948–1990 הכנסייה קלטה חלק גדול ממאמיני הכנסייה היוונית-קתולית הרומנית שנאסרה בימי השלטון הקומוניסטי ושחזרה לפעול ברומניה החל מ-1990.
לפי מפקד האוכלוסין משנת 2011, 16,307,004, או 86.45% מאוכלוסיית רומניה, שייכו עצמם לכנסייה האורתודוקסית הרומנית. מחוץ לרומניה יש לה מאמינים רבים בדיוקסיות ברפובליקת מולדובה, אוקראינה, הונגריה, סרביה, צרפת, איטליה, ספרד, גרמניה, אנגליה, ארצות הברית, קנדה, ואוסטרליה ובארצות אחרות.
בסקר מ-2000 שנערך ברפובליקת מולדובה נמצא כי 21.5% מכלל האוכלוסייה ורבע מהאוכלוסייה הנוצרית (כ-720,000) הצהירו כי הם משתייכים למיטרופוליה של בסרביה - שלוחת הכנסייה האורתודוקסית הרומנית. לפי מקורות סה"כ נוצרים אורתודוקסים המשתייכים לכנסייה האורתודוקסית הרומנית בעולם (בארצות המוזכרות לעיל) מגיע ל-20 מיליון איש.
מבחינת מספר המאמינים היא השנייה בין הכנסיות האורתודוקסיות אחרי הכנסייה האורתודוקסית הרוסית.
שם הכנסייה האורתודוקסית מקורו בשפה היוונית (ορθο = אורתו כלומר ישר, נכון ו-δοξα = דוקסה כלומר לימוד, ידיעה), דהיינו "הלימוד הנכון".
שפת הליטורגיה (התפילה והטקסים הדתיים) בכנסייה האורתודוקסית הרומנית היא רומנית, ומחוץ לרומניה-אוקראינית או סרבית. לעיתים רחוקות יש טקסים בהונגרית, אנגלית או צרפתית בשפת המדינה שהטקסים נערכים בה. הכנסייה האורתודוקסית הרומנית נחשבת כתופסת את המקום השביעי בסדר הכרונולוגי של הקמת הכנסיות האורתודוקסיות בעולם. החל בשנת 1925 עומד בראש הכנסייה פטריארך שמקום מושבו הוא בוקרשט. הפטריארך הרומני נושא את התואר:
ארכיבישוף בוקרשט, מיטרופוליט מונטניה ודוברוג'ה, ממלא מקום הבישוף של קייסרי בקפדוקיה (קייסרי, דיוקסות הנמצאת כיום בטורקיה), פטריארך הכנסייה האורתודוקסית הרומנית ויושב ראש הסינוד הקדוש בבוקרשט
.
הכנסייה האורתודוקסית הרומנית היא הכנסייה האורתודוקסית האוטוקפלית היחידה המשתמשת כשפה ליטורגית עיקרית בשפה מקבוצת השפות הרומאניות. החל בשנת 2007 הפטריארך של הכנסייה האורתודוקסית הרומנית הוא דניאל צ'ובוטיה. אחרי המהפכה הרומנית (1989) שהדיחה את הדיקטטורה הקומוניסטית, השפעת הכנסייה בחיי המדינה חזרה לתפוס מקום חשוב; ברשותה ערוץ הטלוויזיה "טריניטס" (Trinitas) לתוכניות דת, תוכניות דת ברדיו ועיתון בטאון בשם "לומינה" ("אור"Lumina ). בבתי הספר ברומניה הונהגו שיעורי דת (שיעורי קטכיזם) ולמוסדות הכנסייה הוענק פטור ממסים.